Rebecca Angus

Rebecca Louise Angus (født 1985) er en engelsk kvinnelig fotballspiller fra Redcar utenfor Middlesbrough i Nord-England. Hun begynte sin fotballkarriere i Marton Ladies FC i Middlesbrough, før hun dro til Carson Newman College i Tennessee i USA, der hun spilte på collegelaget Carson Newman Lady Eagles i South Atlantic Conference.2005 South Atlantic Conference Women's Soccer All-Conference Teams and Award Recipients Announced South Atlantic Conferences hjemmeside Angus ble, sammen med lagkamerat Claire Ramsdale, valgt ut av Kolbotn, og kom med laget i januar 2007. Angus viste seg som en god målscorer, men det var i en annen posisjon hun fikk mest oppmerksomhet. Norges Fotballforbund lot ikke Kolbotn få dispensasjon ettersom de manglet målvakt, og Angus fikk da den oppgaven. Angus ble etter hvert dømt for viljehands utenfor sekstenmeteren, en avgjørelse som var kontroversiell. Avgjørelsen ga rødt kort til Angus, og det påfølgende frisparket gikk i mål.Rebecca knust over rødt kort Imidlertid kom hun sterkt tilbake i løpet av sesongen, og var med på å sikre en andreplass for Kolbotn bak Røa. Angus ble med 11 mål lagets tredje mestscorende spiller.


I 2008 gikk det dårlig for Angus som slet med skader i begge anklene. 2009-sesongen var bedre for henne, og i begynnelsen av 2010 ble hun beskrevet som «ei ekte Kolbotn-jente» på klubben sin side. Imidlertid ble sesongen hennes siste for Kolbotn. Den endte med en tredjeplass på tabellen, og 10 mål for Angus, som deretter dro til Jitex BK. I Jitex fikk hun mye spilletid, startet i 14 kamper og kom inn i tre. Likevel ble det bare tre mål på henne. Den 14. november ble hun presentert som Vålerenga-spiller.Rebecca Angus klar for Vålerenga - Vålerenga Damers hjemmeside

Angus ble tatt ut til det engelske U23-landslaget, og den 11. februar 2008 scoret hun i en kamp mot USA.Footballcrazy 

 Meritter 
Med Kolbotn
 Cupmester 2007

Med Carson Newman Lady Eagles
 Toppscorer 2004, 2005, 2006 og 2007
 SAC Athlete of the year 2004 og 2007
 SAC Footballer of the year 2005 og 2007
 Players' Player of the year 2005, 2006 og 2007
 Carson-Newman athlete of the year 2007

 Referanser 

 Kilder 
 Profil på altomfotball.no
 Cup final joy for tees lass in Norway – Evening Gazette

 Eksterne lenker 


Kategori:Engelske fotballspillere
Kategori:Engelske fotballspillere i Norge
Kategori:Fotballspillere for Jitex BK
Kategori:Fotballspillere for Kolbotn Fotball Kvinner
Kategori:Fotballspillere for Vålerenga Fotball Damer
Kategori:Norgesmestere i fotball
Kategori:Personer fra distriktet Redcar and Cleveland